CELEX: 32020R0966
Language: bg
Date: 2020-07-01 00:00:00
Title: Регламент за изпълнение (ЕС) 2020/966 на Комисията от 1 юли 2020 година за прекратяване на преглед във връзка с нов износител на Регламент за изпълнение (ЕС) 2019/1379 за налагане на окончателно антидъмпингово мито върху вноса на велосипеди с произход от Китайската народна република за един китайски производител износител, за налагане на митото по отношение на вноса от посочения производител и за прекратяване на регистрационния режим за посочения внос

6.7.2020   
               
               
                  BG
               
               
                  Официален вестник на Европейския съюз
               
               
                  L 213/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/966 НА КОМИСИЯТА
         от 1 юли 2020 година
         за прекратяване на преглед във връзка с нов износител на Регламент за изпълнение (ЕС) 2019/1379 за налагане на окончателно антидъмпингово мито върху вноса на велосипеди с произход от Китайската народна република за един китайски производител износител, за налагане на митото по отношение на вноса от посочения производител и за прекратяване на регистрационния режим за посочения внос
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 4 и член 14, параграф 5 от него,
         като има предвид, че:
         1.   ДЕЙСТВАЩИ МЕРКИ
         
         
                     (1)
                  
                  
                     С Регламент (ЕИО) № 2474/93 (2) („първоначалното разследване“) Съветът наложи окончателно антидъмпингово мито в размер на 30,6 % върху вноса на велосипеди с произход от Китайската народна република („КНР“). Оттогава последваха няколко разследвания за търговска защита, които доведоха до изменение на първоначалните мерки.
                  
               
                     (2)
                  
                  
                     С Регламент (ЕС) № 502/2013 (3) и след междинен преглед съгласно член 11, параграф 3 от основния регламент, Съветът измени мерките. При посоченото разследване не беше изготвена извадка от производители износители в КНР и беше запазено антидъмпинговото мито за цялата държава от 48,5 % въз основа на дъмпинговия марж, установен с Регламент (ЕО) № 1095/2005 на Съвета (4).
                  
               
                     (3)
                  
                  
                     Действащите понастоящем мерки са антидъмпингови мерки, наложени с Регламент за изпълнение (ЕС) 2019/1379 на Комисията (5).
                  
               2.   НАСТОЯЩО РАЗСЛЕДВАНЕ
         
         
                     (4)
                  
                  
                     На 27 май 2019 г. в Комисията постъпи искане за започване на преглед във връзка с нов износител в съответствие с член 11, параграф 4 от основния регламент. Искането бе подадено от Universal Cycle Corporation (Guangzhou) Co. Ltd. („заявителя“), производител износител на велосипеди в КНР, по отношение на чийто износ за Съюза е наложено окончателно антидъмпингово мито в размер на 48,5 %. Заявителят твърди, че през периода на разследване, на който се основават антидъмпинговите мерки (от 1 януари 2011 г. до 31 декември 2011 г.), той не е изнасял велосипеди за Съюза, че е започнал да изнася продукта, предмет на прегледа, за Съюза от септември 2018 г. и че не е свързан с никой от производителите износители на велосипеди, по отношение на които е наложена действащата мярка.
                  
               
                     (5)
                  
                  
                     Комисията прецени, че представените от заявителя prima facie доказателства са достатъчно основателни, за да започне преглед по реда на член 11, параграф 4 от основния регламент. След като на производителите от Съюза беше дадена възможност да представят становището си, със своя Регламент за изпълнение (ЕС) 2019/2149 (6) Комисията започна преглед на Регламент за изпълнение (ЕС) 2019/1379 по отношение на заявителя.
                  
               
                     (6)
                  
                  
                     Съгласно член 2 от Регламент за изпълнение (ЕС) 2019/2149 антидъмпинговото мито, наложено с Регламент за изпълнение (ЕС) 2019/1379, беше отменено по отношение на заявителя. Същевременно в съответствие с член 11, параграф 4 и член 14, параграф 5 от основния регламент и съгласно посоченото в член 3 от Регламент за изпълнение (ЕС) 2019/2149 Комисията възложи на митническите органи да въведат регистрационен режим за вноса на заявителя.
                  
               
                     (7)
                  
                  
                     На 9 януари 2020 г. заявителят официално оттегли искането си за преглед във връзка с нов износител. Поради това Комисията счете, че разследването в рамките на прегледа следва да бъде прекратено.
                  
               3.   РАЗГЛАСЯВАНЕ
         
         
                     (8)
                  
                  
                     Комисията уведоми заинтересованите страни за намерението си да прекрати разследването в рамките на прегледа, да наложи окончателно антидъмпингово мито върху вноса от Universal Cycle Corporation (Guangzhou) Co. Ltd и да наложи това мито с обратна сила върху вноса, за който е въведен регистрационен режим с Регламент за изпълнение (ЕС) 2019/2149. На заинтересованите страни беше предоставена възможността за коментар. Не бяха получени коментари.
                  
               4.   НАЛАГАНЕ С ОБРАТНА СИЛА НА АНТИДЪМПИНГОВОТО МИТО
         
         
                     (9)
                  
                  
                     Предвид гореизброените констатации Комисията стигна до заключението, че прегледът във връзка с вноса на велосипеди, произведени от заявителя и с произход от КНР, следва да бъде прекратен. Поради това регистрационният режим във връзка с вноса от заявителя следва да бъде прекратен, а митото, приложимо в национален мащаб за всички останали дружества (48,5 %), наложено с Регламент за изпълнение (ЕС) 2019/1379, следва да бъде наложено с обратна сила върху същия внос от датата на започване на настоящия преглед.
                  
               
                     (10)
                  
                  
                     Мерките, предвидени в настоящия регламент, са в съответствие със становището на комитета, създаден по силата на член 15, параграф 1 от основния регламент,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Прегледът във връзка с нов износител, започнат с Регламент за изпълнение (ЕС) 2019/2149, се прекратява.
         
         
            Член 2
            
               1.   Антидъмпинговото мито, приложимо съгласно член 1, параграф 2 от Регламент за изпълнение (ЕС) 2019/1379 на Комисията за всички останали дружества (допълнителен код по ТАРИК B999) в Китайската народна република, се налага върху вноса, посочен в член 1 от Регламент за изпълнение (ЕС) 2019/2149.
            
            
               2.   Антидъмпинговото мито по параграф 1 се налага, считано от 17 декември 2019 г., за вноса на велосипеди, регистриран в съответствие с член 3 от Регламент за изпълнение (ЕС) 2019/2149.
            
         
         
            Член 3
            
               1.   Митническите органи се приканват да преустановят регистрационния режим за вноса, прилаган в съответствие с член 3 от Регламент за изпълнение (ЕС) 2019/2149.
            
            
               2.   Освен ако е предвидено друго, се прилагат действащите разпоредби в областта на митническото облагане.
            
         
         
            Член 4
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент (ЕИО) № 2474/93 на Съвета от 8 септември 1993 г. за налагане на окончателно антидъмпингово мито върху вноса в Общността на велосипеди с произход от Китайската народна република и за окончателно събиране на временното антидъмпингово мито (ОВ L 228, 9.9.1993 г., стр. 1).
         
            (3)  Регламент (ЕС) № 502/2013 на Съвета от 29 май 2013 г. за изменение на Регламент за изпълнение (ЕС) № 990/2011 за налагане на окончателно антидъмпингово мито върху вноса на велосипеди с произход от Китайската народна република след провеждането на междинно преразглеждане съгласно член 11, параграф 3 от Регламент (ЕО) № 1225/2009 (ОВ L 153, 5.6.2013 г., стр. 17).
         
            (4)  Регламент (ЕО) № 1095/2005 на Съвета от 12 юли 2005 г. за налагане на окончателно антидъмпингово мито върху вноса на велосипеди с произход от Виетнам и за изменение на Регламент (ЕО) № 1524/2000 за налагане на окончателно антидъмпингово мито върху вноса на велосипеди с произход от Китайската народна република (ОВ L 183, 14.7.2005 г., стр. 1).
         
            (5)  Регламент за изпълнение (ЕС) 2019/1379 на Комисията от 28 август 2019 г. за налагане на окончателно антидъмпингово мито върху вноса на велосипеди с произход от Китайската народна република, чийто обхват се разширява, за да включва вноса на велосипеди, изпращани от Индонезия, Малайзия, Шри Ланка, Тунис, Камбоджа, Пакистан и Филипините, независимо дали са декларирани с произход от тези държави, след провеждане на преглед с оглед изтичане на срока на действие съгласно член 11, параграф 2 от Регламент (ЕС) 2016/1036 (ОВ L 225, 29.8.2019 г., стр. 1).
         
            (6)  Регламент за изпълнение (ЕС) 2019/2149 на Комисията от 13 декември 2019 г. за започване на преглед във връзка с нов износител на Регламент за изпълнение (ЕС) 2019/1379 за налагане на окончателно антидъмпингово мито върху вноса на велосипеди с произход от Китайската народна република за един китайски производител износител, за отмяна на митото по отношение на вноса от този производител износител и за въвеждане на регистрационен режим за този внос (ОВ L 325, 16.12.2019 г., стр. 159).